 

**בבית הדין הצבאי המחוזי**

**במחוז שיפוטי דרום**

**בפני הנשיא: אל"ם רונן שור**

**בעניין: התובע הצבאי (ע"י ב"כ,** **קמ"ש עידו זגורי)**

**נגד**

**הנאשמת: ח/XXX רב"ט ש' ר' ז' (ע"י ב"כ, סרן ליאורה ליקאונט)**

**הכרעת-דין**

החיילת מורשעת, על פי הודאתה, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדרה מיחידתה XXX מיום 15.08.2021 ועד יום 30.01.2023 למשך 534 ימים, בהתאם לכתב האישום המתוקן ולפרטים הנוספים.

* **ניתנה היום, ו' בשבט התשפ"ד, 16.01.2024, והודעה בפומבי ובמעמד הצדדים.**

­­­­­\_\_\_\_\_\_\_\_\_\_\_\_

**נשיא**

**גזר-דין**

החיילת הורשעה על פי הודאתה בעבירה של התנהגות מבישה, בגין כך שנעדרה XXX במשך 534 ימים עד להתייצבותה.

אומנם, מדובר בתקופת היעדרות משמעותית. עם זאת, כבר מתחילת הדרך בבית הדין המשלב השכילה החיילת לחזור למוטב, היא השתלבה חזרה בצורה טובה ביחידה, שירתה בתנאי שבוע שבוע וזכתה לעורף פיקודי ולסיוע רב מצד מפקדתה. בכל פעם, מסרה המפקדת חוות דעת טובות ביחס לחיילת, ואין ספק כי השילוב של רצונה של החיילת בשירות תקין והתמיכה לה זכתה מן המפקדת, הובילו לתוצאה במסגרתה החיילת מסיימת היום בהצלחה את הליך השילוב ובעוד מספר חודשים היא עתידה לסיים את השירות הצבאי. בית הדין מבקש להודות גם למפקדת וגם למדור השילוב על התמיכה והסיוע לחיילת לאורך הדרך, ומאחל לחיילת הצלחה רבה בהמשך הדרך.

**על החיילת נגזר עונש מאסר מותנה בן שלושים (30) ימים למשך שנתיים (2), לבל תעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החיילת.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החיילת השלימה בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ו' בשבט התשפ"ד, 16.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_**

**נשיא**

**העתק נכון מהמקור  
  
ק' בית הדין**

**נערך על ידי: נ.פ**

**בתאריך: 04.02.24**

**חתימת המגיה: סגן שיר בן-ארמון**